— У фондах нашага музея ёсць яшчэ некалькі работ творцы з гэтай серыі. Выява Янкі Брыля, якую вельмі любіў сам пісьменнік, Уладзіміра Караткевіча, Ніла Гілевіча. Сёння вельмі складана знайсці маляваныя партрэты Пімена Панчанкі, ды і ўвогуле адказаць дакладна, ці ёсць яшчэ нейкія з такіх работ, — кажа загадчык навукова-экспазіцыйнага аддзела Дзяржаўнага музея гісторыі беларускай літаратуры Вольга ГУЛЕВА. — Унучка Кацярына ўспамінала, што яе дзядулю маляваў Міхась Савіцкі, але саму работу ніхто не памятае.